# 25.01.2019.

# DAUGAVPILĪ MODERNIZĒ APGAISMOJUMA SISTĒMU

Daugavpils pašvaldība realizē projektu „Siltumnīcefekta gāzu emisiju samazināšana ar viedajām apgaismojuma tehnoloģijām Daugavpils pilsētā”.

**Projekta mērķis** ir veikt viedo tehnoloģiju uzstādīšanu Daugavpils pilsētas ielās patērētā elektroenerģijas apjoma un CO2 emisiju samazināšanai trijās Daugavpils apkaimēs - Centrā, Jaunajā Forštatē un Viduspoguļankā, uzstādot LED apgaismojumu ar automātisku spilgtuma regulāciju atkarībā no cilvēku/ automobiļu klātbūtnes un auto plūsmas kontroli.

Projekta realizācija ir nepieciešama, lai racionāli izmantotu elektroenerģiju kvalitatīvai publiskā apgaismojuma nodrošināšanai, ieviešot gudru pilsētas publiskās infrastruktūras pārvaldību, tādējādi uzlabojot iedzīvotāju dzīves kvalitāti un  samazinot pašvaldības izmaksas, lai novirzītu ietaupītos līdzekļus turpmākajiem publiskā apgaismojuma modernizācijas pasākumiem.

Galvenās projekta aktivitātes:

* Gaismekļu, komplektā ar kustības sensoriem un auto plūsmas detektora, iegāde – skaits-1346;
* esošo gaismekļu demontāža – 1346;
* jauno gaismekļu montāža –1346;
* auto plūsmas kontroles detektora montāža;
* laika apstākļu moduļa montāža;
* viedās apgaismojuma vadības sistēmas programmēšana;
* programmatūras lietošanas pakalpojuma noma.

Pirms projekta īstenošanas esošais aprēķinātais elektroenerģijas patēriņš sastāda 1 084 215,44 kWh, savukārt pēc projekta īstenošanas plānotais elektroenerģijas patēriņš sastādīs 311 153,78 kWh. Līdz ar to būtiski ietaupīsies Daugavpils pilsētas domes finanšu līdzekļi, kuri paredzēti ielu apgaismošanai, kā arī samazināsies siltumnīcefekta gāzu emisija. Vidējais apgaismojuma stundu skaits gadā sastādīs 3752 h.

Projekta kopējās izmaksas sastāda 1 632 000,00 EUR.

Kopējās attiecināmās izmaksas 1 632 000,00 EUR, no kurām

* EKII finansējums sastāda 1 142 400,00 EUR (70%),
* Daugavpils pilsētas domes līdzfinansējums ir 489 600,00 EUR (30%).